|  |  |  |  |
| --- | --- | --- | --- |
|  |  |  |  |
|  |  |  |  |
| **И З В Р Ш И Т Е Л** |  |  |  |
| **Љупчо Јованов** |  |  |  |
| **именуван за подрачјето** |  |  |  |
| **на Основниот суд** |  |  | **И.бр.** **519/2021** |
| **Велес, Гевгелија, Кавадарци и Неготино** |  |  |  |
| **ул.Цано Поп Ристов бр.44/4** |  |  |  |
| **тел. 043-417-010** |  |  |  |

Извршителот Љупчо Јованов од Кавадарци, ул.Цано Поп Ристов бр.44/4 врз основа на барањето за спроведување на извршување од доверителот Охридска банка АД Скопје од Скопје седиште на ул.Орце Николов бр.54,  засновано на извршната исправа ОДУ бр.490/2019 од 10.12.2019 година на Нотар Цеца Малева Стоева од Гевгелија, против должниците Друштво за производство трговија и услуги БИОМЕНТ Антонио ДООЕЛ увоз-извоз Богданци од Богданци со седиште на ул.Маршал Тито бб и Антонио Трајков од Богданци со живеалиште на ул.Страшо Пинџур бр.3, за спроведување на извршување на ден 25.06.2021 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА продажба со **прво** усно јавно наддавање на недвижноста означена како:

* **КП 2153, дел 4, адреса ул. ДИМЧЕ МИРЧЕВ бр.20, бр.згр.1, намена на згр.А2-1, вл.1, кат К1, бр.3 намена на посебен дел на згр.СТ внатрешна површина 70 м2 и**
* **КП 2153, дел 4, адреса ул. ДИМЧЕ МИРЧЕВ бр.20, бр.згр.1, намена на згр.А2-1, вл.1, кат К1, бр.3 намена на посебен дел на згр. ПП внатрешна површина 7 м2.**

запишана во листот В од имотен лист бр.56968 при Агенција за катастар на недвижности на СМ – Центар за катастар на недвижности во Скопје со следните ознаки: КО Центар 2 која се наоѓа во сопственост на заложниот должник **Друштво за производство трговија и услуги БИОМЕНТ Антонио ДООЕЛ увоз-извоз Богданци.**

Продажбата ќе се одржи на ден **14.07.2021** година во **11:00** часот во просториите на канцеларија на Извршител Љупчо Јованов од Кавадарци која се наоѓа на ул.Цано Поп Ристов 44/4.

Почетната вредност на недвижноста, утврдена со заклучок за утврдување на вредност на недвижност донесена на ден 22.06.2021 година на извршителот, по предлог на заложниот доверител, изнесува **84 771 евро** воденарска противвредност по средниот курс на НБРМ на денот на продажбата, како почетна цена за продажба на недвижноста, под која, недвижноста не може да се продаде на првото јавно наддавање. Во цената не се вклучени јавни давачки кои произлегуваат од продажбата на оваа недвижност и истите паѓаат на товар на купувачот.

Недвижноста е оптоварена со хипотека во корист на заложниот доверител. Заложниот должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр.**240260001048974** во УНИ Банка АД Скопје најдоцна 1 (еден) ден пред продажбата

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од **15** дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |
| --- |
| Љупчо Јованов |